**Kovács Zoltán Tibor: Boszorkányos piknik c. meséjének feldolgozása**

Segédanyag jelleg: óravázlat

Tantárgy: Magyar irodalom

Évfolyam: 3. osztály (tanulásban akadályozott tanulók)

Feldolgozásra szánt idő: 2 nem egymást követő tanóra

Eszközök: Szitakötő folyóirat, interaktív tábla, feladatlap, ceruza, olló, ragasztó

**1. tanóra**

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 5’ | Bevezető rész:  **Ismerkedés a Szitakötő folyóirattal**  „Lapozzátok végig a folyóiratot, olvassátok el a cikkek, mesék versek címét! Figyeljétek meg az illusztrációkat!  Mi a fő témaköre a téli lapszámnak?” | Szitakötő folyóirat |
| 5’ | Fő rész:  **Piknik**  Meglévő ismeret, saját élmény felidézése/szómagyarázat, szókincsfejlesztés  „Mit jelent a piknik szó? Ki piknikezett már? Mikor és kivel piknikeztetek? Az interaktív táblán segítségül kivetítek egy képet.  A kép és az egyéni élmények alapján a piknik szó jelentésének közös megfogalmazása. | Szitakötő folyóirat  interaktív tábla  <https://www.shutterstock.com/hu/image-vector/colorful-illustration-featuring-picnic-setup-composed-517084636> |
| 5’ | **A mese meghallgatása**  „Felolvasom Kovács Zoltán Tibor: Boszorkányos piknik című meséjét! Figyeljétek meg, hogy kik vesznek részt a mesebeli pikniken!” | Szitakötő folyóirat 40-41. oldal |
| 5’ | **Élmények a mesével kapcsolatban, beszélgetés**  Saját élmény megfogalmazása, a mesebeli piknik résztvevőinek felsorolása. | Szitakötő folyóirat 40-41. oldal  (Segítségképpen nézhetik a meséhez készített illusztrációt) |
| 20’ | **Hangos olvasás - szövegértelmezés**  A mese hangos olvasása szakaszonként. Az olvasottak feldolgozása irányított kérdések segítségével, ismeretlen szavak szómagyarázata. | Szitakötő folyóirat 40-41. oldal |
| 3’ | **Boszorkányos piknik**  A cím megfejtése, magyarázata, saját vélemények megfogalmazása. „Miért volt boszorkányos ez a mesebeli piknik?” |  |
| 2’ | Befejező rész:  **Házi feladat kitűzése**  A mese olvasása, a boszorkány kiszínezése az utasítások szerint.  **Jutalmazás**  Osztálypiknik szervezése a tanteremben.  „A délutáni uzsonnát a tanteremben piknikezve a szőnyegre leterített takarón fogyasztjuk el. Az uzsonnán kívül más finomságok is lesznek a piknikkosarunkban!” | <https://segedanyag.com/wp-content/uploads/2020/12/BOSZORKANYOS-FELADATOK.pdf> |

**2. tanóra**

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 10’ | Bevezető rész:  **Az osztálypiknik élményeinek felelevenítése**  Beszélgetés a piknikről, saját élmények, emlékek megfogalmazása.  **Az ötletadó mese meghallgatása**  „Hallgassátok meg a mesét újból. Jól figyeljetek, mert utána csoportmunka következik!” | Szitakötő folyóirat  <https://ligetmuhely.com/szitakoto/boszorkanyos-piknik/> |
| 30’ | Fő rész:  Négy, képességek szerint heterogén összetételű csoportban dolgoznak a tanulók.  1. Írjátok le a mese szereplőit!  2. Karikázzátok be az igaz állítások betűjelét!  3. Keressétek meg az összetartozó szópárokat!  4. Egészítsétek ki a varázsigéket a szöveg alapján!  5. Tegyétek időrendi sorrendbe a mese eseményeit! | Szitakötő folyóirat 40-41. oldal  feladatlapok, olló, ragasztó, ceruza |
| 5’ | Befejező rész:  **A csoportok munkájának értékelése**  Szereztett pontok összeszámolása, a csoport munkájának önértékelése.  Jutalompontok kiosztása a csoportban végzett munka és az egyéni képességek alapján |  |

**Melléklet**

1. Soroljátok fel a mese szereplőit!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Karikázzátok be az igaz állítás betűjelét!

Hol takarított a boszorkány?

a) a konyhában b) a padláson   
 c) a pincében d) a kamrában

Mit talált meg takarítás közben?

a) a kristálygömbjét b) a varázspálcáját

c) a köpenyét d) a varázsseprűjét

Mit látott meg a kristálygömbben?

a) régi varázslatait b) korábbi boldog életét

3. Vágjátok ki a harmadik oszlop szavait! Alkossatok a mese alapján összetett szavakat vagy szókapcsolatokat az első és a harmadik oszlop szavaival! Ragasszátok a második oszlopba a megfelelő helyre a kivágott szavakat!

|  |  |  |
| --- | --- | --- |
| vacsora- |  | kosár |
| hórihorgas |  | seprű |
| kristály |  | orr |
| barátságos |  | vendég |
| varázs- |  | gömb |
| piknik- |  | tea |
| fűszeres forralt |  | otthon |
| mézes-gyömbéres |  | bor |

4. Egészítsétek ki a varázsigéket a szöveg alapján!

Kristálygömböm, érted nyúltam,

mutasd meg milyen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_!

Kristálygömböm, időt szövő,

mutasd, milyen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ !

5. Tegyétek időrendi sorrendbe az eseményeket!

|  |  |
| --- | --- |
|  | A boszorkány a kamrában megtalálta a kristálygömbjét. |
|  | A kristálygömbben meglátta a régi barátságos otthonát. |
|  | Elhatározta, hogy vendégül látja a törpéket és a varázslót. |
|  | A törpék és a varázsló piknikezni indult. |
|  | A boszorkány vihart varázsolt. |
|  | Az eső elől menekülő törpék és a varázsló örömmel fogadták el a boszorkány meghívását. |